Kwartaal 4 Nuusbrief.

So kom ons aan die einde van die 2016 skooljaar!

Die kwartaal was kort en intens.

Na ‘n kort vakansie begin die skool op 10 Oktober en ons sit op ‘n drafstap af. Die Departement kom installeer ‘n admin-program en moes ons binne ‘n paar weke ALLE skoolinligting laai! Dit het baie laat aande, frustrerende besoeke aan die Dep. en hare uittrek gekos, maar ons het dit gedoen!

Mynhardt Krabbendam het vir ons die kennisgewingbord gemaak en ook kom installeer. Baie dankie – dit lyk sommer eksie-perfeksie! Dankie ook aan Mynhardt vir al die herstelwerk wat jy vir ons doen. Dit word opreg waardeer.

Juff. Lourentta, Natacha, Ilse en Christa woon op 16 en 17 Oktober ‘n intense maar baie insiggewende Mind Moves-kursus by wat deur Amanda Wepener aangebied is. Ons het dit sommer dadelik begin toepas en ons het net weer besef dat beweging en leer hand aan hand gaan. Die kennis is ook aan die ander juffrouens oorgedra.

Op 12 November is Juf. Ilse se Ma oorlede na sy met kanker gediagnoseer is. Op 17 Nov. Is daar ‘n gedenkdiens gehou en Chris, Juff. Elsa, Joanie, Charmain en Christa verteenwoordig die skool daar. Ons wil net weer aan Juf. Ilse en haar familie sterkte toebid.

Daar is elke week baie hard gewerk deur Juf. Esther en haar Drama -span om almal gereed te kry vir die konsert. Op 23 Nov. het ons ‘n kleedrepetisie gehad en op 24 November het ons weereens ‘n baie suksesvolle konsert gehad. Geluk aan almal en baie dankie vir die harde werk.

Vir die eerste keer gaan ons ‘n REGIO dagboek hê! Ons vr dat ouers dit gereeld onder oë sal kry.

Die 3e Desember het ons ‘n afsluitings-piekniek gehad, om die jaar op ‘n hoë noot af te sluit!

Ons dank aan al die ouers vir hierdie jaar se ondersteuning. ‘n Verdere dankie aan elke personeellid – julle is sterre!

Die Regin-personeel wil aan elke kind, ouer en personeellid ‘n ware Christusfees toewens. Mag die Nuwejaar vol vreugde, vrede, vriendskap en voorspoed wees.

Geniet die vakansie! Ons sien julle die 11e Jan 2017.

**Januarie** 1 Nuwejaarsdag

2 2e Nuwejaar

3 Kleuterskoolpersoneel meld aan

 4 Kleuterskool en vakansieskool open

 8 Natasha C verjaar

 9 Laerskoolpersoneel meld aan

 11 Laerskool open

 16 Juf Elsa verjaar

20 Juf Charmain verjaar

 20 gr 7 Snoepie

24 Juf Estie verjaar

24 Oueraand

 27 Kenmekaar kleuterskool ouers

 27 Gr 6 Snoepie

**Februarie** 2 Juf. Joanie verjaar

 3 Gr. 5 Snoepie

 4 Februarie Personeel Spanbou

 10 Gr. 4 Snoepie

 12 Februarie Juf Monet verjaar

13 Tannie Julia verjaar

17 Gr. 3 Snoepie

23 Juf. Natacha N verjaar

 24 Gr 2 Snoepie

**Maart** 3 Oom Jeremia verjaar

 3 Gr 1 Snoepie

 9 Juf. Lourentta verjaar

 10 – 11 Gr. 5-7 Kamp

 17 – gr 7 Snoepie

 20 Skoolvakansiedag

 21 Menseregtedag

 24 Kleuterskool Snoepie

30 Gr 3 Entrepreneursdag

**April** 3 Rapporte word uitgedeel

 4 Oueraand

 7 gr Kleuterskool Snoepie

**7 Skool sluit NB onthou die REGIO vakansie verskil van die departementele skole – soos met die opname ooreengekom!**